Daarom het hy die bietjie tyd wat hy die laaste paar maande by sy huis in Knysna kon bestee, langs die viswaters deurgebring. Die Protea-kaptein het verlede week ’n fris haai uitgetrek net voordat die span Vrydag met ’n huurvlug vir hul toetsreeks na Pakistan gereis het.
“Daar is net soveel wat jy kan verduur, maar jy verduur dit, want mense in Suid-Afrika wil ’n bietjie krieket kyk, hulle wil sien dat jy goed vertoon.
Verskeie joernaliste het verwys na hoe opgewonde die Pakistanse publiek is om die Proteas daar te hê, en hoe sleg dit vir hulle is dat die wedstryde in leë stadions gespeel word.
“Ons veiligheid was moontlik ons grootste bekommernis, maar toe ons geland het, het ons die vlak van sekuriteit gesien wat vir ons gereël is en almal het kalmer geraak,” sê hy.
Die draaibalbouler Tabraiz Shamsi het Saterdag ’n foto en video op Twitter gedeel van die Proteas se aankoms in Pakistan. Die spanbus is met ’n weermagkonvooi van bakkies en selfs ’n helikopter na hul hotel begelei. Die soldate agterop die bakkies, wat met aanvalsgewere gewapen was, lyk of hulle selfs vir Bakkies Botha sal laat skrik.